CELEX: 
Language: mt
Date: 2017-07-25 00:00:00
Title: REGOLAMENT TA’ IMPLIMENTAZZJONI TAL-KUMMISSJONI (UE) .../... li jemenda r-Regolament ta’ Implimentazzjoni tal-Kummissjoni (UE) Nru 1191/2014 li jiddetermina l-format u l-mezzi għall-preżentazzjoni tar-rapport imsemmi fl-Artikolu 19 tar-Regolament (UE) Nru 517/2014 tal-Parlament Ewropew u tal-Kunsill dwar gassijiet fluworurati b’effett ta’ serra

REGOLAMENT TA’ IMPLIMENTAZZJONI TAL-KUMMISSJONI (UE) .../...
            
            
               ta’ 25.7.2017
            
            
               li jemenda r-Regolament ta’ Implimentazzjoni tal-Kummissjoni (UE) Nru 1191/2014 li jiddetermina l-format u l-mezzi għall-preżentazzjoni tar-rapport imsemmi fl-Artikolu 19 tar-Regolament (UE) Nru 517/2014 tal-Parlament Ewropew u tal-Kunsill dwar gassijiet fluworurati b’effett ta’ serra
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat ir-Regolament (UE) Nru 517/2014 tal-Parlament Ewropew u tal-Kunsill tas-16 ta’ April 2014 dwar gassijiet fluworurati b’effett ta’ serra u li jħassar ir-Regolament (KE) Nru 842/2006
                  1
               , u b’mod partikulari l-Artikolu 19(7) tiegħu,
            
            
               Billi:
            
            
               (1)Ir-Regolament ta’ Implimentazzjoni tal-Kummissjoni (UE) Nru 1191/2014
                  2
                jispeċifika l-mod li bih l-informazzjoni tiġi rrappurtata skont l-Artikolu 19 tar-Regolament (UE) Nru 517/2014 b’rabta mal-użu ta’ ċerti gassijiet fluworurati b’effett ta’ serra bħala materja prima jew meta l-produtturi, l-importaturi jew l-esportaturi ta’ dawk il-gassijiet jew l-impriżi li jeqirdu dawk il-gassijiet iqiegħdu fis-suq prodotti jew tagħmir li jkun fih dawk il-gassijiet.
            
            
               (2)Sabiex tkun tista’ tiġi mmonitorjata b’mod effettiv il-konformità mal-obbligi tar-rappurtar stabbiliti fl-Artikolu 19 tar-Regolament (UE) Nru 517/2014, l-impriżi jridu jkunu obbligati jirreġistraw l-użu tagħhom tal-għodda elettronika tar-rappurtar imsemmija fl-Artikolu 1 tar-Regolament ta’ Implimentazzjoni tal-Kummissjoni (UE) Nru 1191/2014 qabel ma jibdew iwettqu l-attivitajiet rilevanti tagħhom. Dan jippermetti lill-awtoritajiet kompetenti tal-Istat Membru jivverifikaw, meta tkun qed issir l-importazzjoni, l-esportazzjoni jew kull attività rilevanti oħra, jekk impriża tkunx suġġetta għal verifika tal-konformità abbażi tar-rapport tagħha skont l-Artikolu 19 tar-Regolament (UE) Nru 517/2014 jew le.
            
            
               (3)Jenħtieġ li l-Anness tar-Regolament ta’ Implimentazzjoni tal-Kummissjoni (UE) Nru 1191/2014 jiġi emendat f’dak li għandu x’jaqsam mal-istruttura tal-informazzjoni meħtieġa dwar ċerti karatteristiċi tal-idrofluworokarburi (l-HFCs) sabiex dan jiġi allinjat mal-format tar-rappurtar li jintuża mill-Partijiet tal-Protokoll ta’ Montreal dwar sustanzi li jnaqqsu s-saff tal-ożonu tal-Konvenzjoni ta’ Vjenna għall-ħarsien tas-saff tal-ożonu (il-Protokoll ta’ Montreal)
                  3
               . Dan jippermetti lill-Unjoni tikkonforma mal-obbligi tar-rappurtar tagħha skont il-Protokoll ta’ Montreal. Għall-istess raġuni, mill-2020 ’il quddiem jenħtieġ li jkun hemm ukoll l-obbligu li tiġi rrappurtata l-informazzjoni dwar l-oriġini tal-importazzjonijiet u dwar id-destinazzjoni tal-esportazzjonijiet, u b’hekk se jkun hemm biżżejjed żmien biex l-għodda elettronika tar-rappurtar tiġi adattata għal dan.
            
            
               (4)Fit-Taqsima 2 jenħtieġ li jiżdiedu iktar kummenti u divrenzjar biex tiġi riflessa l-prattika tar-rappurtar li ġiet żviluppata matul l-ewwel żewġ ċikli tar-rappurtar u fit-Taqsima 12 jenħtieġ li tiġi ċċarata d-deskrizzjoni sabiex jiġu evitati l-iżbalji fl-interpretazzjoni li seħħew min-naħa tal-impriżi li bagħtu r-rapporti tagħhom. 
            
            
               (5)Ir-Regolament ta’ Implimentazzjoni tal-Kummissjoni (UE) 2016/879
                  4
                stabbilixxa r-reġistru elettroniku marbut mal-kwoti għat-tqegħid tal-idrofluworokarburi fis-suq li fih tiġi rreġistrata d-dejta rilevanti kollha marbuta mal-awtorizzazzjonijiet imsemmijin fl-Artikolu 18(2) tar-Regolament (UE) Nru 517/2014.  Għalhekk il-format korrispondenti tar-rappurtar stabbilit fit-Taqsima 13 tal-Anness tar-Regolament ta’ Implimentazzjoni tal-Kummissjoni (UE) Nru 1191/2014 ma għadux jgħodd u jenħtieġ li jitħassar.
            
            
               (6)Il-miżuri previsti f’dan ir-Regolament huma skont l-opinjoni tal-Kumitat stabbilit bl-Artikolu 24(1) tar-Regolament (UE) Nru 517/2014,
            
            
               ADOTTAT DAN IR-REGOLAMENT:
            
            
               Artikolu 1
            
            
               Ir-Regolament ta’ Implimentazzjoni tal-Kummissjoni (UE) Nru 1191/2014 qed jiġi emendat kif ġej:
            
            
            
               (1) 
                     l-Artikolu 1 qed jinbidel b’dan li ġej:
            
            
               “Artikolu 1
            
         
         
            
               1.
                     Ir-rapporti meħtieġa skont l-Artikolu 19 tar-Regolament (UE) Nru 517/2014 għandhom jiġu ppreżentati b’mod elettroniku bl-użu tal-għodda tar-rappurtar abbażi tal-format stabbilit fl-Anness ta’ dan ir-Regolament li, għal dak il-għan, jinsab disponibbli fuq il-websajt tal-Kummissjoni.
            
            
               2.
                     Qabel ma jibdew iwettqu l-attivitajiet li jridu jiġu rrappurtati skont l-Artikolu 19 tar-Regolament (UE) Nru 517/2014, l-impriżi għandhom jirreġistraw fuq il-websajt tal-Kummissjoni biex jibdew jużaw l-għodda elettronika tar-rappurtar.”;
            
            
               (2) 
                     l-Anness qed jiġi emendat skont l-Anness ta’ dan ir-Regolament.
            
            
               Artikolu 2
            
            
               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea. 
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmula fi Brussell, 25.7.2017
            
            
               
                     Għall-Kummissjoni
               
               
                     Il-President
                     Jean-Claude JUNCKER
               
            
         
         
            
                  
                     (1)
                  
                        ĠU L 150, 20.5.2014, p. 195.
               
               
                  
                     (2)
                  
                        Ir-Regolament ta’ Implimentazzjoni tal-Kummissjoni (UE) Nru 1191/2014 tat-30 ta’ Ottubru 2014 li jiddetermina l-format u l-mezzi għall-preżentazzjoni tar-rapport imsemmi fl-Artikolu 19 tar-Regolament (UE) Nru 517/2014 tal-Parlament Ewropew u tal-Kunsill dwar gassijiet fluworurati b’effett ta’ serra (ĠU L 318, 5.11.2014, p. 5).
               
               
                  
                     (3)
                  
                        Id-Deċiżjoni tal-Kunsill 88/540/KEE tal-14 ta’ Ottubru 1988 dwar il-konklużjoni tal-Konvenzjoni ta’ Vjenna għall-ħarsien tas-saff tal-ożonu u l-Protokoll ta’ Montreal dwar sustanzi li jdgħajfu s-saff tal-ożonu (ĠU L 297, 31.10.1988, p. 8).
               
               
                  
                     (4)
                  
                        Ir-Regolament ta’ Implimentazzjoni tal-Kummissjoni (UE) 2016/879 tat-2 ta’ Ġunju 2016 li jistabbilixxi, skont ir-Regolament (UE) Nru 517/2014 tal-Parlament Ewropew u tal-Kunsill, l-arranġamenti ddettaljati marbutin mad-dikjarazzjoni ta’ konformità meta t-tagħmir tar-refriġerazzjoni, tal-arja kondizzjonata u tal-pompi tas-sħana ċċarġjat bl-idrofluworokarburi jitqiegħed fis-suq u mal-verifika ta’ din id-dikjarazzjoni minn awditur indipendenti (ĠU L 146, 3.6.2016, p. 1).
               
            
      
    ---documentbreak--- 
      
         
         
            
               ANNESS
            
            
               tar-
            
            
               REGOLAMENT TA’ IMPLIMENTAZZJONI TAL-KUMMISSJONI (UE) …/...
            
            
               li jemenda r-Regolament ta’ Implimentazzjoni tal-Kummissjoni (UE) Nru 1191/2014 li jiddetermina l-format u l-mezzi għall-preżentazzjoni tar-rapport imsemmi fl-Artikolu 19 tar-Regolament (UE) Nru 517/2014 tal-Parlament Ewropew u tal-Kunsill dwar gassijiet fluworurati b’effett ta’ serra
            
            
               ANNESS
            
            
               L-Anness tar-Regolament ta’ Implimentazzjoni tal-Kummissjoni (UE) Nru 1191/2014 qed jiġi emendat kif ġej:
            
            
               (1) Fit-Taqsima 1, it-tabella qed tinbidel b’dan li ġej:
            
            
                     
                         
                     
                  
                  
                     
                        “INFORMAZZJONI LI GĦANDHA TIĠI RRAPPORTATA 
                     
                  
                  
                     
                        KUMMENTI 
                     
                  
               
                     
                        1A
                     
                  
                  
                     
                        Il-kwantità totali tal-produzzjoni mill-faċilitajiet fl-Unjoni
                     
                  
                  
                     
                         
                     
                  
               
                     
                         
                     
                  
                  
                     
                        1B
                     
                  
                  
                     
                  
                  
                     
                        Rapporti mill-produtturi li jwettqu l-qerda dwar il-kwantitajiet totali meqruda għandhom isiru fit-taqsima tar-rappurtar 8
                     
                  
               
                     
                         
                     
                  
                  
                     
                        1C
                     
                  
                  
                     
                  
                  
                     
                        Għandha tiġi identifikata l-impriża li twettaq il-qerda
                     
                  
               
                     
                  
                  
                     
                        1C_a
                     
                  
                  
                     
                        L-ammont ta’ idrofluworokarburi prodott biex jintuża bħala materja prima fl-Unjoni
                     
                  
                  
                     
                  
               
                     
                  
                  
                     
                        1C_b
                     
                  
                  
                     
                        L-ammont ta’ idrofluworokarburi prodott għal użi fl-Unjoni li huma eżentati skont il-Protokoll ta’ Montreal
                     
                  
                  
                     
                        Għandu jiġi speċifikat it-tip ta’ użu li jkun eżentat
                     
                  
               
                     
                  
                  
                     
                        KWANTITAJIET IKKALKULATI AWTOMATIKAMENT
                     
                  
                  
                     
                  
               
                     
                         
                     
                  
                  
                     
                        1D
                     
                  
                  
                     
                        Il-kwantità totali tal-produzzjoni proprja meqruda li ma tkunx tqiegħdet fis-suq qabel
                     
                  
                  
                     
                        1D = 1B + 1C
                     
                  
               
                     
                        1E
                     
                  
                  
                     
                        Il-produzzjoni disponibbli għall-bejgħ
                     
                  
                  
                     
                        1E = 1A – 1D”
                     
                  
               
               (2) It-Taqsima 2 qed tiġi emendata kif ġej:
            
            
               (a) fit-tieni paragrafu qed tiżdied is-sentenza li ġejja: 
            
            
               “Għall-ewwel darba għar-rappurtar dwar l-attivitajiet li saru fl-2019, il-kwantitajiet tal-idrofluworokarburi għandhom jiġu rrappurtati separatament għal kull pajjiż tal-oriġini, ħlief fejn hu indikat mod ieħor fit-tabella ta’ hawn taħt.”;
            
            
               (b) it-tabella qed tinbidel b’dan li ġej:
            
            
                     
                         
                     
                  
                  
                     
                        “INFORMAZZJONI LI GĦANDHA TIĠI RRAPPORTATA 
                     
                  
                  
                     
                        KUMMENTI 
                     
                  
               
                     
                        2A
                     
                  
                  
                     
                        L-ammont importat fl-Unjoni
                     
                  
                  
                     
                         
                     
                  
               
                     
                  
                  
                     
                        2B
                     
                  
                  
                     
                        L-ammont importat fl-Unjoni mill-impriża li qed tirrapporta, li ma ġiex irrilaxxat għaċ-ċirkolazzjoni ħielsa u li ġie esportat mill-ġdid fi prodotti jew tagħmir mill-impriża li qed tirrapporta 
                     
                  
                  
                     
                        L-idrofluworokarburi m’hemmx bżonn jiġu rrappurtati skont il-pajjiż tal-oriġini.
                     
                     
                        Il-gassijiet importati fi kwantitajiet kbar għall-ipproċessar attiv iċċarġjati fil-prodotti jew fit-tagħmir u mbagħad esportati mill-ġdid.
                     
                     
                        Meta l-esportazzjoni mill-ġdid fil-prodotti jew fit-tagħmir (it-Taqsima 2B) ma sseħħx fl-istess sena kalendarja bħall-importazzjoni, il-kwantitajiet irrappurtati fit-Taqsima 2B jistgħu jinkludu l-esportazzjonijiet mill-ġdid fil-prodotti jew fit-tagħmir ta’ stokkijiet tal-1 ta’ Jannar li ma jkunux tqiegħdu fis-suq tal-Unjoni kif irrappurtat fit-Taqsima 4C
                     
                     
                        Il-gassijiet esportati fi kwantitajiet kbar għandhom jiġu rrappurtati biss fit-Taqsima 3
                     
                  
               
                     
                  
                  
                     
                        2C
                     
                  
                  
                     
                        L-ammont ta’ idrofluworokarburi użati, riċiklati jew reklamati
                     
                  
                  
                     
                  
               
                     
                  
                  
                     
                        2D
                     
                  
                  
                     
                        L-ammont ta’ idrofluworokarburi verġni importat għall-użu bħala materja prima
                     
                  
                  
                     
                  
               
                     
                  
                  
                     
                        2E
                     
                  
                  
                     
                        L-ammont ta’ idrofluworokarburi verġni importat għal użi li huma eżentati skont il-Protokoll ta’ Montreal 
                     
                  
                  
                     
                        Għandu jiġi speċifikat it-tip ta’ użu li jkun eżentat”
                     
                  
               
               (3) It-Taqsima 3 qed tiġi emendata kif ġej:
            
            
               (a)
                     fit-tieni paragrafu qed tiżdied is-sentenza li ġejja: 
            
            
               “Għall-ewwel darba għar-rappurtar dwar l-attivitajiet li saru fl-2019, il-kwantitajiet tal-idrofluworokarburi għandhom jiġu rrappurtati separatament għal kull pajjiż tad-destinazzjoni, ħlief fejn hu indikat mod ieħor fit-tabella ta’ hawn taħt.”;
            
            
               (b) 
                     it-tabella qed tinbidel b’dan li ġej:
            
            
                     
                         
                     
                  
                  
                     
                        “INFORMAZZJONI LI GĦANDHA TIĠI RRAPPORTATA 
                     
                  
                  
                     
                        KUMMENTI 
                     
                  
               
                     
                        3A
                     
                  
                  
                     
                        L-ammont totali esportat mill-Unjoni
                     
                  
               
                     
                  
                  
                     
                        3B
                     
                  
                  
                     
                        L-ammonti esportati mill-produzzjoni proprja jew mill-importazzjoni
                     
                  
                  
                     
                        M’hemmx bżonn isir rappurtar skont il-pajjiż tad-destinazzjoni
                     
                  
               
                     
                         
                     
                  
                  
                     
                        KWANTITAJIET IKKALKULATI AWTOMATIKAMENT 
                     
                  
                  
                     
                  
               
                     
                         
                     
                  
                  
                     
                        3C
                     
                  
                  
                     
                        L-ammont esportat mixtri minn impriżi oħra fl-Unjoni
                     
                  
                  
                     
                        3C = 3A – 3B
                     
                  
               
                     
                         
                     
                  
                  
                     
                        INFORMAZZJONI LI GĦANDHA TIĠI RRAPPORTATA 
                     
                  
                  
                     
                  
               
                     
                  
                  
                     
                        3D
                     
                  
                  
                     
                        L-ammont esportat għar-riċiklaġġ
                     
                  
                  
                     
                        M’hemmx bżonn isir rappurtar skont il-pajjiż tad-destinazzjoni
                     
                  
               
                     
                  
                  
                     
                        3E
                     
                  
                  
                     
                        L-ammont esportat għar-reklamazzjoni
                     
                  
                  
                     
                        M’hemmx bżonn isir rappurtar skont il-pajjiż tad-destinazzjoni
                     
                  
               
                     
                  
                  
                     
                        3F
                     
                  
                  
                     
                        L-ammont esportat għall-qerda
                     
                  
                  
                     
                        M’hemmx bżonn isir rappurtar skont il-pajjiż tad-destinazzjoni
                     
                  
               
                     
                  
                  
                     
                        3G
                     
                  
                  
                     
                        L-ammont ta’ idrofluworokarburi użati, riċiklati jew reklamati esportat
                     
                  
                  
                     
                  
               
                     
                  
                  
                     
                        3H
                     
                  
                  
                     
                        L-ammont ta’ idrofluworokarburi verġni esportat għall-użu bħala materja prima
                     
                  
                  
                     
                  
               
                     
                  
                  
                     
                        3I
                     
                  
                  
                     
                        L-ammont ta’ idrofluworokarburi verġni esportat għal użi li huma eżentati skont il-Protokoll ta’ Montreal 
                     
                  
                  
                     
                        Għandu jiġi speċifikat it-tip ta’ użu li jkun eżentat”
                     
                  
               
               (4)
                     Fit-Taqsima 4, ir-ringiela li tirreferi għall-punt 4M tat-tabella qed tinbidel b’dan li ġej:
            
         
         
            
                     
                        “4M
                     
                  
                  
                     
                        L-ammont totali fiżikament imqiegħed fis-suq
                     
                  
                  
                     
                        4M = 1E + 2A – 2B – 3B + 4C – 4H”
                     
                  
               
                (5)
                      Fit-Taqsima 12, it-tabella qed tinbidel b’dan li ġej:
            
            
                     
                  
                  
                     
                        “INFORMAZZJONI LI GĦANDHA TIĠI RRAPPORTATA
                     
                  
                  
                     
                        KUMMENTI
                     
                  
               
                     
                        12A
                     
                  
                  
                     
                        L-ammont ta’ idrofluworokarburi ċċarġjati fit-tagħmir importat u rrilaxxat mid-dwana għaċ-ċirkolazzjoni ħielsa fl-Unjoni, li għalih l-idrofluworokarburi qabel kienu ġew esportati mill-Unjoni u kienu ġew soġġetti għal-limitazzjoni tal-kwoti għat-tqegħid tal-idrofluworokarburi fis-suq tal-Unjoni
                     
                  
                  
                     
                        Għandhom jiġu speċifikati l-impriża jew l-impriżi li jkunu esportaw l-idrofluworokarburi u s-sena jew is-snin tal-esportazzjoni.
                     
                     
                        Għandhom jiġu speċifikati l-impriża jew l-impriżi li jkunu qiegħdu l-idrofluworokarburi fis-suq tal-Unjoni għall-ewwel darba u s-sena jew is-snin ta’ dak it-tqegħid fis-suq.”
                     
                  
               
               (6)
                     Qed titħassar it-Taqsima 13.